KLASA: 910-01/20-01/01

URBROJ:2170-57-002-02-20-1

**Odjel za matematiku Sveučilišta u Rijeci**

dana 1**7. veljače 2020**. godine objavljuje

**NATJEČAJ**

za mobilnost nastavnog osoblja radi **stručnog usavršavanja**

u akademskoj godini 2019./2020. i 2020./2021.

u okviru **programa Erasmus+ suradnja s partnerskim zemljama KA107**

**A Opći uvjeti Natječaja**

Odjel za matematiku Sveučilišta u Rijeci objavljuje Natječaj za izbor nastavnog osoblja Odjela za matematiku Sveučilišta u Rijeci kojem će se dodijeliti financijska potpora za stručno usavršavanje na inozemnim visokoškolskim ustanovama u Bosni i Hercegovini, u školskoj godini 2019./2020. i 2020./2021., u okviru Erasmus+ programa (KA107).

Broj financijskih potpora koje će Sveučilište u Rijeci dodijeliti za mobilnost nastavnog osoblja je:

* Jedna potpora za boravak u trajanju od najviše 14 dana i paušalni trošak puta (određeno od strane Europske komisije) na Fakultetu prirodoslovno-matematičkih i odgojnih znanosti Sveučilišta u Mostaru, Bosna i Hercegovina.

Stručno usavršavanje može uključivati nekoliko vrsta aktivnosti:

* pohađanje strukturiranog tečaja ili radionice usmjerenog na profesionalne potrebe sudionika te;
* zajednički rad na znanstvenom projektu.

Mobilnost mora biti organizirana i provedena isključivo u razdoblju **od 1. ožujka 2020. do 31. svibnja 2021.** Svaki kandidat/kandidatkinja dužan je sam kontaktirati nastavnike/djelatnike odgovarajućih zavoda/katedri/odjela/ureda pri inozemnim ustanovama te dogovoriti plan i način rada, kao i vrijeme i trajanje boravka.

Detaljnije informacije o Erasmusu mogu se pronaći na mrežnim stranicama Agencije za mobilnost i programe EU ([www.mobilnost.hr](http://www.mobilnost.hr)).

**Rok za prijavu: 25. veljače 2020.**

Napomena: Budući da svi dokumenti potrebni za provedbu natječaja još nisu objavljeni od strane Europske komisije postoji mogućnost izmjena i dopuna natječaja.

**B Uvjeti za pristup**

Kandidati/kandidatkinje moraju zadovoljavati sljedeće uvjete:

1. Biti članovi nastavnog (osobe u znanstveno-nastavnim zvanjima te u suradničkim zvanjima asistenata kao i znanstveni novaci koji su uključeni u izvedbu nastave) osoblja Sveučilišta u Rijeci;
2. Imati suglasnost neposrednog rukovoditelja o odsustvu kandidata/kandidatkinje s radnog mjesta;
3. Imati zadovoljavajuće znanje stranog jezika na kojem će održavati nastavu/stručno se usavršavati.

**C Kriteriji za izbor kandidata/kandidatkinja**

1. Potpuno i ispravno ispunjen **Obrazac za plan usavršavanja** (Erasmus staff training mobility/work programme), te kompletna dokumentacija tražena Natječajem;
2. Kvaliteta i sadržaj Plana usavršavanja (dužina boravka u skladu s opsegom aktivnosti koje će se provesti, korist za daljnji rad na matičnoj ustanovi);
3. Znanje jezika stručnog usavršavanja odnosno jezika na kojem će se izvoditi nastava;
4. Prednost će se dati kandidatima/kandidatkinjama koji do sada nisu sudjelovali u Erasmus programu.

**D Postupak prijave**

Sve dokumente tražene Natječajem dostaviti na adresu Radmile Matejčić 2, Voditeljici Ureda pročelnika, Vesni Kovač.

Prijave na natječaj zaprimaju se zaključno do **25. 2. 2020.**

**Nepotpune i nepravodobno podnesene prijave neće se razmatrati.**

**E Postupak izbora kandidata**

Postupak izbora odvija se u tri kruga:

1. krug - administrativna provjera prijava;

2. krug - evaluacija plana usavršavanja;

3. krug - izbor kandidata/kandidatkinja za mobilnost od strane Povjerenstva za izbor kandidata.

**F Objava rezultata Natječaja**

**Konačni rezultati Natječaja** objavit će se na mrežnim stranicama www.math.uniri.hr

Odbijeni kandidati/kandidatkinje bit će o razlozima odbijanja obaviješteni pismenim putem.

Prijavom na Natječaj kandidati/kandidatkinje pristaju da se njihovo ime objavi na popisu izabranih/odbijenih kandidata ili na listi čekanja.

**G Financijska potpora**

Za izračun financijske potpore za svaku pojedinačnu osobu uzimaju se u obzir troškovi života (za radne dane provedene na mobilnosti uključujući 2 dana provedena na putu) i putni troškovi određeni od strane Europske komisije.

Kandidati/kandidatkinje ne mogu dobiti financijsku potporu u sklopu Erasmusa ukoliko će njihov boravak u inozemstvu biti dodatno financiran iz sredstava koja potječu iz Europske unije. Pod dvostrukim financiranjem ne smatraju se sredstva koja Sveučilište odnosno njegove sastavnice odluče izdvojiti kako bi povećale mjesečni iznos financijske potpore za kandidate/kandidatkinje.

**H Prijavna dokumentacija:**

OBAVEZNI DOKUMENTI

* Ispunjen Obrazac za plan usavršavanja, potpisan od strane kandidata.
* Preslika osobne iskaznice ili važeće putne isprave;
* Potpisana i ovjerena suglasnog rektora/dekana/pročelnika o odsustvu kandidata/kandidatkinje s radnog mjesta;
* Dokaz o zaposlenju na Odjelu za matematiku Sveučilišta u Rijeci iz kojeg je vidljivo da kandidat/kandidatkinja ima sklopljen ugovor o radu / ugovor o djelu te da mu ugovor važi, odnosno da će važiti, za cjelokupno vrijeme trajanja boravka na inozemnoj ustanovi.

**I Materijali:**

- Obrazac za plan usavršavanja;

**J Ostalo**

Izabrani kandidati/kandidatkinje dužni su se prije i po povratku s inozemne ustanove pridržavati propisane procedure (o kojoj će biti obaviješteni) te Sveučilištu dostaviti zatraženu dokumentaciju.

Prijavom na Natječaj kandidati pristaju da se njihovo ime objavi na popisu izabranih/odbijenih kandidata ili na listi čekanja.